Document ID: /roh_data/filtered/swiss_laws_in_ROHinterleaved.jsonl.gz/16054

This text was translated from DE into Rumantsch Grischun.

Die Gesellschaft wird aufgelöst:1. nach Massgabe der Statuten;2. durch einen Beschluss der Generalversammlung, über den eine öffentliche Urkunde zu errichten ist;3. durch die Eröffnung des Konkurses;4. durch Urteil des Gerichts, wenn Aktionäre, die zusammen mindestens 10 Prozent des Aktienkapitals oder der Stimmen vertreten, aus wichtigen Gründen die Auflösung verlangen;5. in den übrigen vom Gesetze vorgesehenen Fällen. Bei der Klage auf Auflösung aus wichtigen Gründen kann das Gericht anstelle der Auflösung eine andere sachgemässe und den Beteiligten zumutbare Lösung anordnen. Fassung gemäss Ziff. I des BG vom 19. Juni 2020 (Aktienrecht), in Kraft seit  1. Jan. 2023 (AS 2020 4005; 2022 109; BBl 2017 399). Eingefügt durch Ziff. I des BG vom 19. Juni 2020 (Aktienrecht), in Kraft seit  1. Jan. 2023 (AS 2020 4005; 2022 109; BBl 2017 399).

La societad vegn dissolvida:1. a norma dals statuts;2. tras in conclus da la radunanza generala che sto vegnir documentà publicamain;3. tras la decleraziun dal concurs;4. tras ina sentenzia giudiziala, sche acziunaris che represchentan ensemen almain 10 pertschient dal chapital d’aczias u da las vuschs, pretendan la dissoluziun per motivs impurtants;5. en ils ulteriurs cas ch’èn previs da la lescha. En cas d’in plant sin dissoluziun per motivs impurtants po la dretgira – empè da pronunziar la dissoluziun – ordinar in’autra soluziun adequata ed acceptabla per ils participads. Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399). Integrà tras la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).